**Аляксей Цяслюк** (нар. 10 студзеня 1994, Давыд-Гарадок) — беларускі футбаліст, нападнік.

Клубная кар’ера
---------------

Нягледзячы на тое, што нарадзіўся ў Брэсцкай вобласці, футболам пачаў займацца ў Гомелі, першая футбольная школа — гомельскі клуб «Спартак».

З сезона 2011 пачаў выступаць за дубль «Гомеля». 2 лютага 2012 года, пасля выпуску з цэнтру падрыхтоўкі рэзерву, падпісаў першы прафесійны кантракт з «Гомелем» тэрмінам на 3 гады. Сезон 2012 правёў у дублі, дзе згуляў 25 матчаў, забіў 5 галоў і аддаў 2 галявыя перадачы.

Летам 2012 года Аляксея заўважылі скаўты маскоўскага «Спартака» падчас таварыскага матча паміж юнацкімі зборнымі Расіі і Беларусі. З 31 ліпеня да 10 жніўня 2012 года Цяслюк праходзіў прагляд у моладзевай камандзе «чырвона-белых». Прагляд падпісаннем кантракта не скончыўся і ігрок вярнуўся ў «Гомель». У сезоне 2012 разам з партнёрамі па камандзе стаў пераможцам першынства дублюючых складаў каманд Вышэйшай лігі.

У студзені 2013 года разам з іншымі ігракамі «залатога дубля» быў пераведзены ў асноўную каманду «Гомеля». 30 чэрвеня 2013 года Аляксей дэбютаваў за «Гомель» у матчы чэмпіянату Беларусі супраць брэсцкага «Дынама», выйшаўшы на замену ў дадатковы час. У далейшым працягваў гуляць за дубль у сезонах 2013—2014, часам з’яўляўся ў асноўнай камандзе, выходзячы на замену.

У сакавіку 2015 года падоўжыў кантракт з гамяльчанамі. 10 красавіка 2015 года забіў свой першы гол за «Гомель» у Вышэйшай лізе, які дапамог перамагчы «Белшыну» 2:0. Гэты гол стаў таксама першым голам чэмпіянату 2015. У далейшым Цяслюк здолеў замацавацца ў аснове «Гомеля», з 5 галамі стаў найлепшым бамбардзірам каманды ў сезоне пасля Генадзя Блізнюка.

Па заканчэнні сезона 2015 цікавасць да Цяслюка праяўляла мінскае «Дынама», а ў лютым 2016 года нападнік ездзіў на прагляд у кіеўскае «Дынама-2». Аднак у выніку ў сакавіку 2016 года падоўжыў кантракт з «Гомелем» на два гады. Па выніках сезона 2016 дапамог «Гомелю» вярнуцца ў Вышэйшую лігу. Сезон 2017 пачынаў у стартавым складзе гамяльчан на пазіцыі цэнтральнага нападніка, пазней страціў месца ў аснове і стаў пераважна выхадзіць на замену. У снежні 2017 года яшчэ на год падоўжыў кантракт з гомельскім клубам.

У жніўні 2018 года быў аддадзены ў арэнду ў «Смалявічы» да канца сезона. Са жніўня да кастрычніка адсутнічаў з-за траўмы, пазней зноў стаў з’яўляцца на полі. У снежні 2018 года па заканчэнні арэнды вярнуўся ў «Гомель».

У пачатку 2019 года рыхтаваўся да новага сезона з гомельскай камандай, аднак у сакавіку 2019 года перайшоў у брэсцкі «Рух». У складзе брэсцкай каманды чаргаваў выхады ў стартавым складзе і на замену. У студзені 2020 года разарваў кантракт з «Рухам» і стаў трэніравацца з «Гомелем», з якім неўзабаве падпісаў пагадненне. Спачатку з’яўляўся ў стартавым складзе каманды, пазней страціў месца ў аснове.

У пачатку 2021 года трэніраваўся з рэчыцкім «Спадарожнікам», а пазней далучыўся да пінскай «Хвалі», з якой у сакавіку падпісаў кантракт. Замацаваўся ў стартавым складзе каманды, з 12 галамі стаў яе найлепшым бамбардзірам у сезоне. У студзені 2022 года па пагадненні бакоў пакінуў пінскі клуб і неўзабаве стаў іграком гомельскага «Лакаматыва». Пакінуў «Лакаматыў» у снежні 2022 года.

Міжнародная кар’ера
-------------------

Выступаў за юнацкія зборныя Беларусі. Улетку 2013 года выступаў за малодшую моладзевую зборную Беларусі (да 20 гадоў).

16 студзеня 2015 года дэбютаваў у зборнай да 21 года ў матчы супраць Туркменістана на Кубку Садружнасці. У гэтым матчы адзначыўся голам, які прынёс беларусам перамогу 1:0.

Дасягненні
----------

* Беларусь Пераможца Першай лігі чэмпіянату Беларусі: 2016

Статыстыка выступленняў
-----------------------

| Сезон | Дывізіён | Клуб | Краіна | Матчы | Галы |
| --- | --- | --- | --- | --- | --- |
| 2011 | дубль | Гомель | Беларусь | 12 | 1 |
| 2012 | дубль | Гомель | Беларусь | 25 | 5 |
| 2013 | Д1 | Гомель | Беларусь | 3 | 0 |
| 2014 | Д1 | Гомель | Беларусь | 10 | 0 |
| 2015 | Д1 | Гомель | Беларусь | 25 | 5 |
| 2016 | Д2 | Гомель | Беларусь | 22 | 5 |
| 2017 | Д1 | Гомель | Беларусь | 20 | 2 |
| 2018 (1) | Д1 | Гомель | Беларусь | 8 | 0 |
| 2018 (2) | Д1 | Смалявічы | Беларусь | 5 | 1 |
| 2019 | Д2 | Рух | Беларусь | 20 | 4 |
| 2020 | Д2 | Гомель | Беларусь | 14 | 2 |
| 2021 | Д2 | Хваля | Беларусь | 31 | 12 |
| 2022 | Д2 | Лакаматыў | Беларусь | 18 | 3 |
|

Зноскі
------

1. ↑  Aleksey Teslyuk // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑
3. ↑  «Гомель» подписал новый контракт с игроком юношеской сборной Беларуси(недаступная спасылка)
4. ↑  «Спартак» просматривает вингера из «Гомеля»
5. ↑  8 игроков дубля «Гомеля» переведены в основной состав клуба
6. ↑  Алексей Теслюк продлил контракт с "Гомелем"
7. ↑  Алексей Теслюк стал автором первого гола в 25-м чемпионате Беларуси
8. ↑  Теслюк съездил на просмотр в киевское «Динамо-2»
9. ↑  "Гомель" на два года продлил контракт с Алексеем Теслюком
10. ↑  Теслюк продлил контракт с «Гомелем»
11. ↑  "Смолевичи" взяли в аренду у "Гомеля" Теслюка
12. ↑  Теслюк перешел в "Рух"
13. ↑  "Рух" расторг контракт с Теслюком
14. ↑  Теслюк подписал соглашение с "Гомелем"
15. ↑  Милевский, Теслюк и Ходенков стали игроками "Волны"
16. ↑  Милевский и Теслюк расторгли контракты с "Волной"
17. ↑  Первая лига все-таки без "Крумкачоў", "Волна" без лучшего бомбардира, усиление "Локо"
18. ↑  Гомельский "Локомотив" попрощался с Теслюком, пять игроков покинули команду по истечении арендных соглашений (руск.).  pressball.by (28 снежня 2022). Праверана 30 снежня 2022.

|  |  |
| --- | --- |
| ⚙️   Тэматычныя сайты | by.tribuna.com · FootballFacts.ru · Soccerway · teams.by · Transfermarkt (ігрок) · Прэсбол |